google/wiki40b huggingface dataset:
आरा नागरी प्रचारिणी सभा

ब्रिटिश हुकूमत में जब हिन्दी की उपेक्षा की जा रही थी तब नागरी लिपि के प्रचार और हिन्दी साहित्य के विस्तार के लिए उतर भारत में दो स्थानों पर नागरी प्रचारिणी सभा की स्थापना की गयी। एक काशी (उत्तर प्रदेश) और दूसरा आरा (बिहार) में।
आरा में नागरी प्रचारिणी सभा की स्थापना 12 अक्टूबर 1901 ई. को स्व. पं॰ सकल नारायण शर्मा, जय बहादुर, राम कृष्ण अग्रवाल, देव कुमार जैन, जैनेन्द्र किशोर जैन, राय साहब हर्षू प्रसाद सिंह आदि साहित्य प्रेमियों के सहयोग से हुई। सभा किराये के मकान में 1928 तक रहा। इसके बाद सन् 1928 में सरकार द्वारा रमना मैदान के उत्तर-पूर्व कोने पर भू-अर्जन के बाद दो कमरों का निर्माण कराया गया। सभा द्वारा 3 मार्च 1950 ई. को राष्ट्रपति डॉ॰ राजेन्द्र प्रसाद को अभिनंदन ग्रंथ समर्पित किये जाने के अवसर पर बिहार सरकार की ओर से 25 हजार की नकद राशि सभा को उपलब्ध करायी। इस राशि से ही वर्तमान भवन की नींव पड़ी।
सभा द्वारा 'नवरस', 'आरा पुरातत्व', 'सिख-गुरुओं का इतिहास', 'मैथिल कोकिल विद्यापति' आदि पच्चीसों ग्रंथों का प्रकाशन हुआ। राष्ट्रपिता महात्मा गांधी, खान अब्दुल गफ्फार खान, मदन मोहन मालवीय, हरिऔध, डॉ॰ राजेन्द्र प्रसाद, संत निहाल सिंह आदि महानुभावों का अभिनंदन तथा अभिनंदन ग्रंथों के प्रकाशन का श्रेय सभा को प्राप्त है। बहुत पहले सभा की ओर से 'नागरी हितैषी' साहित्यिक पत्रिका निकलती थी, जिसका प्रकाशन वर्षो से बंद है। अब सिर्फ वार्षिक 'शोध' पत्रिका प्रकाशित होती है। अर्थाभाव में सभा का भवन जर्जर हो गया था। इसका जीर्णोद्धार वर्ष 1964 में भूतपूर्व बिहार विधान परिषद के सदस्य व सभा के सचिव स्व. रणजीत बहादुर सिंह के प्रयास से हुआ। सभागार की बुकिंग के अलावे इसकी 26 दुकानें आय के मुख्य स्रोत है। सभा के स्थापना काल से छोटे स्तर पर इसकी लाइब्रेरी थी। वर्तमान में जिला केन्द्रीय पुस्तकालय शहर में आकर्षण का केन्द्र है। यहां वर्तमान समय में लगभग 25 हजार पुस्तकें हैं, जिसमें कई ऐतिहासिक व दुर्लभ पुस्तकें हैं। प्रत्येक माह पुस्तकालय में लगभग ढाई दर्जन पत्र-पत्रिकाएं आती हैं। पुस्तकालय को प्रति वर्ष 22 हजार रुपये का अनुदान प्राप्त होता है। सभा की भूमि का लीज वर्ष 2007 में समाप्त हो गया है। इसके नवीनीकरण के लिए आवेदन दिया गया है। लेकिन अभी तक इसका नवीनीकरण नहीं हो पाया है।
तलवारबाजी

प्रकार

फ़ेसिंग में तीन तरह के यंत्रों का प्रयोग होता है। प्रत्येक की प्रतिद्वंद्विता अलग-अलग होती है और इनसे खेलने का ढंग भी बहु कुछ भिन्न होता है। प्रत्येक शस्त्र के लिए अलग शिक्षा लेनी पड़ती है और अभ्यास करना पड़ता है। इन यंत्रों के नाम हैं फ़्वायल (फ़ायल), एपे (epee) और सेबर।
फ़्वायल, किरच की तरह का यंत्र है जिसका फल पतला, लचीला और 34 इंच लंबा होता है। कुल तौल नौ छटांक होती है। यह कोंचने का यंत्र है, परंतु प्रतियोगिताओं में नोंक पर बटन लगा दिया जाता है, जिसमें प्रतिद्वंद्वी घायल न हो। खेल में चकमा देना (निशाना कहीं और का लगाना तथा मारना कहीं और), विद्युद्गति से अचानक मारना, बचाव और प्रतयुत्तर (रिपाँचस्ट, ऐसी चाल कि प्रतिद्वंद्वी का वार खाली जाए और अपना उसे लग जाए) ये ही विशेष दांव हैं। इस खेल में बड़ी फुरती और हाथ पैर का ठीक-ठीक साथ चलाना इन्हीं दोनों की विशेष आवश्यकता रहती है; बल की नहीं। इसलिए इस खेल में स्त्रियाँ भी मर्दों को हराती देखी गई हैं। फ़्वायल की नोक प्रतिद्वंद्वी को चौचक लगनी चाहिए। केवल धड़ पर चोट की जा सकती है। पाँच बार छू जाने पर व्यक्ति हार जाता है (स्त्रियों की प्रतियोगिता में चार बार पर्याप्त है)।
एपे (ए ह्रस्व, पे दीर्घ) तिकोना होता है, फ़्वायल से भारी होता है और इसका मुष्टिकासरंक्षक बड़ा होता है। इसकी नोकवाले बटन पर लाल रंग में डुबाई हुई मोम की कीलें लगी रहती हैं जिनके लगते ही कपड़ा रंग जाता है। इससे निर्णायकों को सुगमता होती है। प्रतिद्वंद्वियों का श्वेत वस्त्र धारण करना अनिवार्य होता है। अब बहुधा एपे में विद्युत् तार लगा रहता है जिससे प्रतिद्वंद्वी के छू जाने पर घंटी बजती है और बत्ती जलती है; धड़, हाथ, पैर, सिर कहीं भी चोट की जा सकती है। तीन बार चोट खाने पर व्यक्ति हार जाता है।
सेबर तलवार की तरह होता है। इससे कोंचते भी हैं, काटते भी हैं। यह फ़्वायल से थोड़ा ही अधिक भारी होता है। इससे सिर, भुजाओं और धड़ पर चोट धड़ पर चोट की जा सकती है। जो व्यक्ति पाँच बार प्रतिद्वंद्वी को पहले मार दे वह जीतता है, चाहे कोंचकर मारे, चाहे काटने की चाल से। इसका खेल अधिक दर्शनीय होता है। चौकन्ना खड़ा होना यह सेबर की लड़ाई है। दाहिनी ओर के प्रतिद्वंद्वी ने अपने सेबर का प्रयोग करके असपने को बचाना चाहा, परंतु बचा न सका। साफ बचा! प्रत्युत्तर बाई ओर के प्रतिद्वंद्वी ने अपने बाईं ओर के खिलाड़ी ने अपने को बचा तो लिया, परंतु प्रत्यु- को बचा ही नहीं लिया, बचाने त्तर न दे सका के साथ-साथ प्रतिद्वंद्वी को मार भी दिया।
शर्मिला निकोललेट

शर्मिला निकोललेट (जन्म-१२ मार्च,१९९१) एक बंगलोर की इंडो-फ्रेंच पेशेवर गोल्फर हैं।

प्रारंभिक साल

शर्मिला का जन्म बंगलोर में हुआ था। उनके पिता मार्क निकोललेट एक फ्रेंच और उनकी माता सुरेखा निकोललेट बंगलोर, भारत से हैं। सुरेखा एक परफ्युमिस्त हैं, उनका अपना खुद का एक बंगलोर में पद्मिनी अरोरा एलटीडी.हैं। उनके पिता एक सॉफ्टवेर पेशेवर हैं। निकोललेट ने अपनी स्कूली शिक्षा बिशप कॉटन गर्ल्स स्कूल से व बंगलोर इंटरनेशनल स्कूल से अपनी १०वी और १२वी की शिक्षा पूरी की। अब वह निजी तौर पे स्नातक भी पूरी कर रही हैं।  निकोलेट ने ११ वर्ष की आयु में २००२ से ही गोल्फ खेलना शुरू कर दिया। उन्होंने १५ वर्ष की आयु में अपना पहला टूर्नामेंट जीता। वह एक पूर्व राष्ट्रीय उप-जूनियर तैराकी चैंपियन है, उन्होंने राज्य और राष्ट्रीय जल सर्वेक्षण (१९९७ से २००१) में ७२ स्वर्ण और रजत पदक जीते थे। वह एक राज्य स्तर की एथलीट भी थीं, जहां उन्होंने बिशप कॉटन गर्ल्स स्कूल में भी बहुत रिकॉर्ड बनाये।
भूमिहार

भूमिहार ब्राह्मण   उत्तर प्रदेश, बिहार, झारखंड तथा थोड़ी संख्या में अन्य प्रदेशों में निवास करती है। भूमिहार का अर्थ होता है "भूमिपति" , "भूमिवाला" या भूमि से आहार अर्जित करने वाला (कृषक) ।
इन्हे केवल भुमिहार \ भुमिहार ब्राह्मण या बाभन  कहा जाता है। बिहार में, उन्हें बाभन के रूप में भी जाना जाता है।
भूमिहार 20 वीं शताब्दी तक पूर्वी भारत के एक प्रमुख भू-स्वामी समूह थे, और इस क्षेत्र में कुछ छोटी रियासतों और जमींदारी संपदाओं को नियंत्रित करते थे। भूमिहार समुदाय ने भारत के किसान आंदोलनों में एक महत्वपूर्ण भूमिका निभाई। 20 वीं शताब्दी में भूमिहार बिहार की राजनीति में अत्यधिक प्रभावशाली थे।

व्युत्पत्ति

भूमिहार शब्द अपेक्षाकृत हाल का है, पहली बार 1865 में आगरा और अवध के संयुक्त प्रांतों के रिकॉर्ड में इस्तेमाल किया गया था। यह शब्द "भूमि" से निकला है, जो जाति की भूमि की स्थिति का उल्लेख करता है। भूमिहार ब्राह्मण शब्द को समुदाय द्वारा 19 वीं शताब्दी के अंत में पुजारी ब्राह्मण वर्ग के अपने दावे पर जोर देने के लिए अपनाया गया था। वैकल्पिक नाम "बाभन" को "ब्राह्मण" के लिए एक विकृत बोलचाल की भाषा के रूप में वर्णित किया गया है।

इतिहास

भारत में कई जातियों के साथ, भूमिहार समुदाय की उत्पत्ति के बारे में कई मिथक हैं। एक किंवदंती का दावा है कि उनके पूर्वज ब्राह्मण थे, जिन्हें परशुराम द्वारा मारे गए क्षत्रियों के स्थान पर लेने के लिए स्थापित किया गया था, लेकिन कुछ गैर-भूमिहारों ने आरोप लगाया है कि वे ब्राह्मण पुरुषों और क्षत्रिय महिलाओं की मिश्रित जाति के वंशज हैं। अन्य किंवदंतियों में कहा गया है कि वे राजपूत पुरुषों और ब्राह्मण महिलाओं के बीच मिलाप की संतान हैं, या वे ब्राह्मण-बौद्धों से उत्पन्न हुए हैं जिन्होंने हिंदू समाज में अपना उच्च स्थान खो दिया था। भूमिहार स्वयं "संकरता" या "गिरी हुई स्थिति" वाले इन आख्यानों को नापसंद करते हैं, और शुद्ध ब्राह्मण होने का दावा करते हैं।
16 वीं शताब्दी तक, भूमिहारों ने पूर्वी भारत में, विशेष रूप से उत्तर बिहार में भूमि के विशाल हिस्सों को नियंत्रित किया। अठारहवीं शताब्दी के उत्तरार्ध में, बिहारी राजपूतों के साथ, उन्होंने खुद को इस क्षेत्र के सबसे प्रमुख जमींदारों के रूप में स्थापित किया था।
छत्र मानसिंह गुरुंग

नेपाल के सेनाध्यक्ष। भारत सरकार ने १४ दिसंबर, २००९ को उन्हें भारतीय सेना में जनरल की उपाधि से सम्मानित किया था।
भावना (कन्नड़ अभिनेत्री)

करियर

भावना का जन्म के बाद नंदिनी रमन नाम रखा गया था, जिसे बाद में कोडलु रामकृष्ण ने बदल दिया और भावना रख दिया। इन्होंने अपने फिल्मी करियर की शुरुआत तुलु फिल्म, मरीबले से की थी। लेकिन फिल्म कुछ अच्छा चला नहीं, पर कन्नड़ फिल्म निर्माताओं ने भावना की कला को जरूर देख लिया और आगे भी कन्नड़ फिल्म, न॰ 1 फिल्म में अपने पुलिस के किरदार के कारण नजर आ गई। इसके बाद इनकी एक और फिल्म नी मुदीदा मलिगे में अभिनय करने से इन्हें काफी अनुभव भी प्राप्त हुआ।
इन्हें पहली बार निर्देशन का काम करने वाले सीताराम करंट की संगीत हिट चन्द्रमुखी प्राणसखी नाम की फिल्म में अभिनय करने का मौका मिला। इस फिल्म में ये रमेश अरविंद और प्रेमा के साथ अभिनय कर रही थी। ये फिल्म इनके करियर की सबसे अच्छी फिल्मों में से एक साबित हुई। भावना ने कविता लंकेश की फिल्म देवीरी में भी काम किया, जिसके कारण इन्हें अरविंदन पुरस्कार से सम्मानित किया गया। इन्हें निर्देशक के॰ वि॰ राजू की निर्देशित फिल्म राष्ट्रगीत में खलनायिका का किरदार निभाने का मौका मिला। वो इस मुकाम पर नहीं थी, कि इतने अच्छे ऑफर को ना कह सकें। इसके बाद मलयालम निर्देशक और छायाकार दिनेश बाबू ने इन्हें रमेश अरविंद के साथ वाली फिल्म में काम करने का मौका दिया। लेकिन इनकी दीपावली (2000) फिल्म बॉक्स ऑफिस पर बहुत बुरी तरह असफल घोषित हो गई। ये पर्व (2002) फिल्म के गाने में भी थी।
भालका

महत्ता

सोमनाथ मंदिर से ४ किलोमीटर दूर स्थित इस तीर्थस्थान के बारे में मान्यता है कि यहाँ पर विश्राम करते समय ही भगवान श्री कृष्ण को जर नामक शिकारी ने गलती से तीर मारा था, जिसके पश्चात् उन्होनें पृथ्वी पर अपनी लीला समाप्त करते हुए निजधाम प्रस्थान किया।.
श्री सोमनाथ ट्रस्ट द्वारा प्रबंधित इस स्थान को एक भव्य तीर्थ एवं पर्यटन स्थल के रूप में विकसित करने की योजना पर कार्य चल रहा है।

आवागमन

सोमनाथ, वेरावल व भालका आदि पहुँचना सरल है क्योंकि यह क्षेत्र सड़क रेल व वायु मार्ग से भली भाँति जुड़ा हुआ है। निकटतम रेलवे स्टेशन वेरावल है तथा निकटतम हवाई अड्डे दीव तथा राजकोट हैं।
चार खेमे चौंसठ खूंटे

चार खेमे चौंसठ खूंटे हरिवंश राय बच्चन की एक कृति है।
फ्रेडरिक युजीन आइव्स

फ्रेडरिक युजीन आइव्स ने स्टीरियो कैमरा रिग का पेटेंट १९०० में कराया। इस कैमरे में दो लैंस लगाये जाते थे जो एक दूसरे से तीन-चौथाई इंच की दूरी पर होते थे। ये त्रिआयामी चलचित्र में प्रयोग किया जाता था।
२००४ फ़्रेंच ओपन टेनिस प्रतियोगिता

पुरुष एकल

गैस्टोन गॉडियो ने  गुलिर्मो कोरिया को 0-6, 3-6, 6-4, 6-1, 8-6 से हराया।

महिला एकल

एनस्टेसिया मिस्कीना ने  एलीना देमेनतीवा को 6-1, 6-2 से हराया।

महिला युगल

वर्जीनिया रुआनो पास्कुआल /  पाओला सुआरेज़ ने  स्वेतलाना कुज़नेतसोवा /  एलीना लिखोवत्सेवा को 6-0, 6-3 से हराया।

मिश्रित युगल

तातियाना गोलोविन /  रिचर्ड गैस्के ने  कारा ब्लैक /  वेन ब्लैक को 6–3, 6–4 से हराया।
अपरिणत प्रसव

अपरिणत प्रसव के कारण

(१) वे रोग जो गर्भावस्था में माता के स्वास्थ्य के लिए आपत्तिजनक हैं, जैसे जीर्ण वृक्क कोप (क्रॉनिक नेफ्राइटिस), गुर्दे की बीमारी, उच्च रक्तचाप (हाई ब्लड प्रेशर), मधुमेह (डायाबिटी.ज) और उपदंश (सिफिलिस)
(२) गर्भावस्था क कुछ विशेष रोग, जैसे गर्भावस्थीय विषाक्तता (टॉक्सोमिया ऑव प्रेगनैन्सी), प्रसवपूर्व रुधिर-स्राव
(३) संक्रामक रोग, जैसे गोणिकार्ति (पाइलाइटीज), इन्फलुएंजा, न्यूमोनिया, उंडुकार्ति (ऐपेंडिसाइटिस), पिताशयार्ति (कोलिसिस्टाइटिस), माता की विकृत मनोस्थिति, शरीर में रक्त की अत्यधिक कमी, इत्यादि
(४) गर्भाशय में कई भ्रूणों का होना और जलात्यय (हाईड्रेम्नयास)
(५) लगभग ५० प्रतिशत अपरिणत प्रसवों में कोई विशेष कारण विदित नहीं होता।
कुमारव्यास

[[|thumb| कुमार व्यास नरनप्प , जल्दी 15 वीं सदी में कन्नड़ भाषा के एक प्रभावशाली और शास्त्रीय कवि की कलम नाम है]] कुमारव्यास कन्नड के लोकप्रिय कवि थे। इनका मूल नाम नाराणप्प था। उन्होंने व्यासरचित महाभारत के आधार पर एक प्रबंध काव्य रचा और व्यास के प्रति अपनी श्रद्धा प्रकट करने के हेतु अपने काव्य का नाम 'कुमारव्यास भारत' रखा। सभंवतः इसी कारण नारणप्प कुमारव्यास के नाम से प्रसिद्ध हुए।
सदिश राशि

जिस भौतिक राशि में मात्रा (परिमाण) तथा दिशा दोनो निहित होते हैं उन्हें सदिश राशि कहते हैं। सदिश राशियों के उदाहरण हैं - वेग, बल, संवेग इत्यादि। जिन राशियों में सिर्फ परिमाण होता है उन्हें अदिश राशि कहते हैं, जैसे - चाल, दूरी, द्रव्यमान, आयतन इत्यादि। सदिश राशियों को अदिश से अलग समझने का कारण यह है कि हमे कभी-कभी किसी राशि की दिशा का ज्ञान करना आवश्यक होता है। जैसे कि जमीन पर रखे बक्से पर बल किस दिशा में लग रहा है - कितना लग रहा है यह स्पष्टतया नहीं बताता कि बक्सा खिसकेगा या नहीं। अगर हम बल उपर से नीचे की ओर लगाएं तो बक्सा कितना भी बल लगाने से नहीं खिसकेगा। पर यदि हम इसको क्षैतिज रूप से लगाएं तो एक नियत मात्रा के बल के बाद यह खिसकने लगेगा। गणित तथा भौतिक विज्ञान में सदिशों के बहुत उपयोग हैं।
शलाकापुरुष

24 तीर्थंकरो के नाम

जैन धर्म में तीर्थंकर (अरिहंत, जिनेन्द्र) उन २४ व्यक्तियों के लिए प्रयोग किया जाता है, जो स्वयं तप के माध्यम से आत्मज्ञान (केवल ज्ञान) प्राप्त करते है। जो संसार सागर से पार लगाने वाले तीर्थ की रचना करते है, वह तीर्थंकर कहलाते हैं।
1
ऋषभदेव
2
अजितनाथ
3
सम्भवनाथ
4
अभिनंदन जी
5
सुमतिनाथ जी
6
पद्ममप्रभु जी
7
सुपार्श्वनाथ जी
8
चंदाप्रभु जी 
9
सुविधिनाथ-
10
शीतलनाथ जी
11
श्रेयांसनाथ
12
वासुपूज्य जी 
13
विमलनाथ जी
14
अनंतनाथ जी
15
धर्मनाथ जी
16
शांतिनाथ
17
कुंथुनाथ
18
अरनाथ जी
19
मल्लिनाथ जी
20
मुनिसुव्रत जी
21
नमिनाथ जी
22
अरिष्टनेमि जी
23
पार्श्वनाथ
24
वर्धमान महावीर

बारह चक्रवर्तीयो के नाम

जैन दर्शन के अनुसार हर काल में ६३ शलाकापुरुष होते है जिसमें १२ चक्रवर्ती होते हैं। ऋषभदेव के पुत्र 'भरत चक्रवर्ती' इस काल के पहले चक्रवर्ती थे।चक्रवर्ती प्राचीन भारत का एक संस्कृत शब्द है जो दुनिया जीतने वाले राजाओं के लिए प्रयोग किया जाता है।
1
श्री भरत जी
2
श्री सगर जी
3
श्री मघवा जी
4 
सनत्कुमार जी
5
शांतिनाथ जी
6 
कुंथुनाथ जी
7  
अरहनाथ जी
8 
सुभौम जी
9  
पद्म जी
10 
हरिषेण जी
11 
जय सेन जी
12  
ब्रह्मदत् जी

नौ वासुदेवो के नाम

जैन मान्यातानुसार वर्तमान अवसर्पिणी काल के नौ वासुदेवो के नाम निम्नलिखित हैं:
1 त्रिपृष्ठ जी
2 द्विपृष्ठ जी
3 स्वयंभू जी
4 पुरुषोत्तम जी
5 पुरुषसिंह जी
6 पुरुषपुंडरीक जी
7 पुरुषदत्त जी
8 लक्ष्मण जी
9 कृष्ण जी

= नौ प्रतिवासुदेवो के नाम

जैन मान्यातानुसार वर्तमान अवसर्पिणी काल के नौ प्रतिवासुदेवो के नाम निम्नलिखित हैं:
1 अश्वग्रीव जी
2 तारक जी
3 मेरक जी
4 मधु कैटभ जी
5 निशुम्भ जी
6 बलि जी
7 प्रहरण जी
8 रावण जी
9 जरासंध जी
श्रुति (संगीत)

shruti hindustani music हिन्दुस्तानी शास्त्रीय संगीत
वह छोटे से छोटा नाद जो कानो को स्पष्ट सुनाई दे , व समझा जा सके , श्रुति कहलाता है। 
          प्राचीन ग्रंथो में श्रुति की परिभाषा ' श्रूयतेति श्रुति ' दी गई है । संस्कृत में श्रृ का अर्थ है सुनना। अर्थात जो कानो से सुनी जा सके वह श्रुति है । श्रुति की संख्या २२ है । इन्ही से 7  स्वरों की उत्पति होती है। 
बाईस श्रुतिया -
तीव्रा
कुमुदती 
मंदा 
छंदोवती 
दयावती 
रंजनी 
रक्तिका 
रौद्री
क्रोधा
वार्जिका
प्रसारिणी 
प्रीति 
मार्जनी 
क्षिति 
रक्ता
संदीपनी
आलापिनी 
मंदति 
रोहिणी 
रम्या
उग्रा
क्षोविनि
द फास्ट एंड द फ्यूरियस (1955 फ़िल्म)

संक्षेप

ट्रक चालक फ्रैंक वेबस्टर (जॉन आयरलैंड) जेल से भाग निकलता है, जहाँ वह उस हत्या के आरोप में कैद था, जो उसने की ही नहीं। कुछ समय बाद रेडियो समाचार रिपोर्टों के आधार पर कई नागरिक उसे एक छोटी कॉफी शॉप में घेर लेते हैं, लेकिन वह उनसे बच निकलता है। थोड़ी दूर जाकर ही वह कॉनी (डोरोथी मालोन) नाम की एक युवा महिला का अपहरण कर लेता है। फ्रैंक अपनी कार में कॉनी को बिठाकर निकल पड़ता है, लेकिन कॉनी कई बार बच निकलने की कोशिश करती है, जिससे परेशान होकर वह उसके साथ बहुत क्रूरता से बर्ताव करता है। दोनों का यह आपसी संघर्ष जल्दी ही प्यार में बदल जाता है।
पुलिस से बचते बचाते वे दोनों देश की सीमा पर हो रही एक स्पोर्ट्स कार रेस में पहुँचते है, और फ्रैंक रेस में शामिल होकर मेक्सिको की ओर भागने की योजना बनाता है। कॉनी का एक दोस्त, फैबर (ब्रूस कार्लिस्ले) भी रेस में शामिल है और फ्रैंक के बारे में और जानने की कोशिश करता है। रेस के दौरान फ्रैंक भागने के मुकाबले दुर्घटनाग्रस्त फैबर की सहायता करने का निश्चय करता है, लेकिन कॉनी फ्रैंक की मेक्सिको पहुंचने की योजना के बारे में पुलिस को बता देती है, ताकि वह मुकदमे के बाद बरी हो जाए। आखिरी पल में, फ्रैंक भी उसके फैसले से सहमत हो जाता है, और पुलिस उसे पकड़ लेती है।
ऊतक विकृतिविज्ञान

ऊतक विकृतिविज्ञान (Histopathology) शरीर के किसी भाग में स्थित या वहाँ से लिए गए ऊतक (टिशू) का सूक्ष्मदर्शी द्वारा किया गया निरीक्षण है, जिसमें रोग के प्रभावों को ढूंढने या समझने की चेष्टा की जाती है। अक्सर इसमें करी जा रही ऊतक परीक्षा के लिए ऊतक के नमूनों को शल्यचिकित्सा (सर्जरी) या सुई द्वारा शरीर से निकाला जाता है और उसे महीनता से काटकर सूक्ष्मदर्शी के नीचे उसकी जाँच की जाती है।
अनियमित सेना

किसी भी अमानक सेना को अनियमित सेना (Irregular military) कहते हैं। अर्थात, यह नियमित सेना से अलग होती है।
धनकुटा

धनकुटा नेपाल में स्थित कोशी प्रान्त का एक प्रमुख शहर है।
संरक्षित जैवमंडल

संरक्षित जैवमंडल (कई स्थानों पर आरक्षित जैवमंडल भी कहा जाता है) या बायोस्फेयर रिज़र्व, यूनेस्को द्वारा अपने कार्यक्रम मैन एंड द बाओस्फेयर (मानव और जैवमंडल) (MAB) के अंतर्गत दिया जाने वाला एक अंतरराष्ट्रीय संरक्षण उपनाम है। संरक्षित जैवमंडलों का विश्व नेटवर्क, विश्व के 107 देशों के सभी 533 संरक्षित जैवमंडलों का एक संग्रह है (मई, 2009 तक)।संरक्षित जैवमंडल के रूप में मान्यता प्राप्त स्थल, किसी अंतरराष्ट्रीय समझौते का विषय नहीं है बस इनके लिए एक समान मानदंडों का पालन करना होता है। यह उस देश के संप्रभु अधिकार क्षेत्र के अंतर्गत आते हैं जहाँ पर यह स्थित हैं, हालांकि, यह विचारों और अनुभवों को क्षेत्रीय और अंतरराष्ट्रीय स्तर पर संरक्षित जैवमंडलों का विश्व नेटवर्क के अंतर्गत साझा करते हैं।
संरक्षित जैवमंडलों का विश्व नेटवर्क के वैधानिक ढाँचे के अनुसार जैवमंडलों का निर्माण उद्देश्य “मानव और जैवमंडल के बीच एक संतुलित संबंध का प्रदर्शन करना और इसे बढ़ावा देना है”। अनुच्छेद 4 के अंतर्गत, किसी भी संरक्षित जैवमंडल के अंतर्गत सभी उपस्थित पारिस्थितिक तंत्रों का समावेश होना चाहिए यानि इसे तटीय, पार्थिव या समुद्री पारिस्थितिक तंत्रों के संयोजन से मिलकर बना होना चाहिए।
उपयुक्त अंचलों के निर्माण और प्रबंधन के माध्यम से, इन पारिस्थितिक तंत्रों के संरक्षण और उनमें जैव विविधता को बनाए रखा जा सकता है।
संरक्षित जैवमंडल का डिजाइन के अनुसार किसी भी जैवमंडल को तीन क्षेत्रों मे विभाजित होना चाहिए जिनमे पहला है एक कानूनी रूप से सुरक्षित प्रमुख क्षेत्र, दूसरा एक बफर क्षेत्र जहां गैर संरक्षण गतिविधियाँ निषिद्ध हों और तीसरा एक संक्रमण क्षेत्र जहां स्वीकृत प्रथाओं की सीमित अनुमति दी गयी हो। यह स्थानीय समुदायों के लाभों को ध्यान मे रख कर किया जाता है ताकि यह समुदाय प्राकृतिक संसाधनों का उपयोग स्थाई रूप से (एक लंबे समय तक) कर सकें। इस प्रयास के लिए प्रासंगिक अनुसंधान, निगरानी, शिक्षा और प्रशिक्षण की आवश्यकता होती है।
उपरोक्त सुझाई सभी बातों पर अमल कर जैव विविधता समझौते की कार्यसूची 21 (एजेंडा 21) को लागू किया जाता है।
तापयुग्म

दो भिन्न धातुओं के जोड़ (junction) को तापयुग्म (thermocouple) कहते हैं। यह जंक्शन जितना ही अधिक ताप पर होता है उन दो धातुओं के खुले सिरों के बीच उतना ही अधिक विभवान्तर प्राप्त होता है। यही इसके कार्य करने का आधारभूत सिद्धान्त है। तापमापन एवं ताप नियंत्रण के लिये इसका खूब प्रयोग किया जाता है। इसका उपयोग उष्मा को विद्युत उर्जा में बदलने के लिये भी किया जा सकता है।
तापयुग्म बहुत सस्ते होते है। ये विस्तृत परास (रेंज) के ताप मापने के लिये उपयुक्त हैं। इनके द्वारा लगभग १ डिग्री सेल्सियस तक परिशुद्धता से ताप मापा जा सकता है।
इन्दिरा नाथ

शिक्षा एवं वृत्ति

इन्दिरा नाथ ने अखिल भारतीय आयुर्विज्ञान संस्थान (एम्स), नई दिल्ली से एमबीबीएस किया। 1970 के दशक में उन्होने अपने कैरियर की शुरुआत की और ब्रिटेन में अनिवार्य अस्पताल प्रशिक्षण के बाद एमडी (पैथोलॉजी) के लिए अखिल भारतीय आयुर्विज्ञान संस्थान में लौट आई। वे ब्रिटेन में खेतों में फैलोशिप (1970) का लाभ उठाने के बाद इम्यूनोलॉजी में विशेषज्ञ की हैसियत से जब 1980 के दशक में भारत लौटी, तब इम्यूनोलॉजी (प्रतिरक्षा परिक्रिया) अपनी प्रारंभिक अवस्था में थी उस वक्त प्रो नाथ ने एम्स में विश्व स्वास्थ्य संगठन के तत्वावधान सक्रिय होकर भारतीय चिकित्सा अनुसंधान परिषद के तहत एक इम्मुनोलोजी कार्यशाला विकसित की इसके साथ ही उन्होंने भारत के एम्स में 1986 में पहली बार इम्यूनोलॉजी, आण्विक जीव विज्ञान और आधुनिक जीव विज्ञान पहलू में जैव चिकित्सा कर्मियों को प्रशिक्षित करने की दृष्टि के साथ विभाग को विकसित किया। उन्हें मलेशिया में चिकित्सा, इंजीनियरिंग और प्रौद्योगिकी के एशियाई संस्थान में मेडिसिन के स्कूल के डीन के रूप में आमंत्रित किया गया था और बाद में ब्लू पीटर रिसर्च सेंटर, हैदराबाद के निदेशक के रूप में। उन्होने पियरे और मैरी क्यूरी विश्वविद्यालय, पेरिस से वर्ष-2002 में डी एस सी (एचसी) की डिग्री ली।
वे 1995 से 1997 तक भारत सरकार के विदेश मंत्रालय की वैज्ञानिक सलाहकार समिति, विदेश सचिव (भारत) आईएनएसए की सदस्य, 1992 से 1994 और 1998 से 2006 तक परिषद की सदस्य रह चुकी हैं। इसके अलावा 2001 से 2003 तक वे राष्ट्रीय विज्ञान अकादमी, इलाहाबाद की उपाध्यक्ष और 2003 में महिला वैज्ञानिक कार्यक्रम, डीएसटी की अध्यक्ष रह चुकी हैं।

खोज/अनुसंधान

उन्होने मानव कुष्ठ में सेलुलर प्रतिरक्षा प्रतिक्रिया पर अनुसंधान किया है। इसके अंतर्गत हाल के घटनाक्रम पर उन्होने 120 से अधिक प्रकाशनों, आमंत्रित समीक्षा, राय और विचारों के आधार पर अंतरराष्ट्रीय पत्रिकाओं में टिप्पणी की है। उनकी यह खोज कुष्ठ रोग के लिए उपचार और टीकों के विकास की दिशा में एक महत्वपूर्ण कदम है।
अनुपमा (1966 फ़िल्म)

संक्षेप

उमा (शर्मिला टैगोर) मुंबई में अपने कारोबारी पिता मोहन शर्मा (तरुण बोस) के साथ रहती है। उमा को जन्म देते समय उसकी माँ (सुरेखा पण्डित) का निधन हो गया था और उसके पिता उमा को इस बात का दोषी मानते हैं तथा उससे नफ़रत करने लगते हैं। अपनी पत्नी के ग़म से उनको शराब की लत लग जाती है और जब नशे में डूबे हुए रात को वह घर आते हैं तब बेटी के लिए उनका प्यार उमड़ पड़ता है और अक्सर दफ़्तर से आते समय वह उमा के लिए खिलौने इत्यादि उपहार ले आते हैं। पिता द्वारा दुतकारी और धाई द्वारा पाली गई उमा एक सहमी सी अन्तरमुखी युवती बन कर उभरती है। कुछ समय पश्चात् अधिक शराब पीने से मोहन शर्मा की तबियत ख़राब हो जाती है और डॉक्टर की सलाह पर वह अपने दोस्त सुरेश बक़्शी और उनकी लड़की अनीता (शशिकला) और उमा के साथ स्वास्थ्य लाभ के लिए महाबलेश्वर चले जाते हैं।
इधर मोहन शर्मा के स्वर्गीय दोस्त हरि मेहता का लड़का अरुण (देवेन वर्मा) विलायत से तालीम हासिल करके पाँच साल बाद भारत वापस आता है। हरि मेहता चाहते थे कि अरुण और उमा का आपस में विवाह हो जाए। मोहन शर्मा की तबियत की बात सुनकर वो अपने जिगरी दोस्त अशोक (धर्मेंद्र), जो कि एक अध्यापक और लेखक है, अशोक की माँ (दुर्गा खोटे) और बहन के साथ उनको मिलने महाबलेश्वर आ जाता है। यहाँ अशोक की उमा से और अरुण की अनीता से मुलाकात होती है और देखते ही देखते प्यार हो जाता है। पहले तो मोहन शर्मा इस रिश्ते के लिए तैयार नहीं होते हैं लेकिन उस सहमी सी उमा में आश्चर्यजनक परिवर्तन आता है और अब वह अपने पिता से तर्क करने का साहस कर सकती है। जब वह घर छोड़ कर अशोक के साथ जाने की बात करती है तो उसके पिता इजाज़त दे देते हैं। अन्तिम दृश्य में दिखाया है कि अशोक और उमा ट्रेन में बैठकर अशोक के गाँव जा रहे हैं और मोहन शर्मा एक खम्भे के पीछे छुपकर आँसू बहाते हुए उनको जाते देख रहे हैं।
डायना एडुल्जी

डायना एडुल्जी (अंग्रेज़ी: Diana Fram Edulji) (जन्म ; २६ जनवरी १९५६) एक पूर्व भारतीय महिला क्रिकेट खिलाड़ी है जो भारत की राष्ट्रीय महिला क्रिकेट टीम के टेस्ट और एक दिवसीय अंतरराष्ट्रीय क्रिकेट मैच खेला करती थी। डायना भारतीय महिला टीम की कप्तान भी रह चुकी है।
डायना को खेलों के सबसे बड़े पुरस्कार अर्जुन पुरस्कार से १९८३ में नवाजा गया था। और २००२ में पद्म श्री पुरस्कार से भी नवाजा गया था।
एकदिवसीय मैचों के लिए भारतीय क्रिकेट टीम की पहली महिला कप्तान डायना एडुल्जी थी।।
अंतरराष्ट्रीय महिला क्रिकेट में 100 विकेट लेने वाली प्रथम महिला
निश्चय

संक्षेप

रवि यादव (विनोद खन्ना) मनोहर सिंह (राजीव वर्मा) का नौकर है। उसका छोटा भाई रोहन यादव (सलमान खान) हैं, जिसे वह एक सफल और अच्छे वकील के रूप में देखना चाहता है। रवि पर अपने प्रेमिका पार्वती से बलात्कार करने का आरोप लगाया जाता है और उसे 12 साल की जेल की सजा सुनाई दी जाती है। मनोहर की पत्नी रेणुका (मौसमी चटर्जी) रवि को आश्वस्त करती है कि वह रोहन को वकील बनने में मदद करेगी।
12 साल बाद, जब रवि जेल से बाहर आता है, रोहन का ठिकाना अज्ञात है। इसी दौरान रोहन को प्रसिद्ध वकील गुजराल (सईद जाफ़री) और उनकी पत्नी यशोदा (रीमा लागू) ने अपनाया है, और अब पेशे से वकील वासुदेव गुजराल के नाम से जाना जाता है। वासुदेव पायल सिंह (करिश्मा कपूर) से प्यार करता है, जो मनोहर की बेटी है। रवि को पता चला कि रेणुका जिंदा है, लेकिन मनोहर के उसे मारने की कोशिश करने के बाद उसकी याददाश्त कम हो गई। मनोहर जीवित रही रेणुका से अनजान हैं। रवि रेणुका के लिए चिकित्सा उपचार शुरू करता है। आवश्यक धन अर्जित करने के लिए, वह वासुदेव गुजराल को मारने के लिए एक अनुबंध स्वीकार करता है, क्योंकि उसे बताया जाता है कि वासु ने बलात्कार किया है और फिर महिला को मार डाला है। वासु की हत्या करके वह महिलाओं की माँ को बदला लेने में मदद कर रहा है। यह जानकारी से वह अनजान है कि वह अपने बिछड़े हुए निर्दोष भाई को मारने वाला है।
जब वह वासुदेव के कमरे में प्रवेश करता है तो वह एक तस्वीर देखता है और उसे पता चला कि वासु ही रोहन है। वह लौटता है, लेकिन वासु उसे पकड़ता है और उसे मारना शुरू कर देता है, और रवि को गिरफ्तार किया जाता है। पुलिस स्टेशन में, रेणुका दौड़ते हुए पहुँचती है क्योंकि उसकी याददाश्त वापस आ गई है। हर किसी को पता चला कि क्या हुआ और पायल उसकी मां के साथ फिर से मिल गई, जिसे बताया गया था कि उनकी मृत्यु हो गई थी। पायल अपने घर, मनोहर के पास घर जाती है। मनोहर अपनी बेटी को जाल में फँसा लेता है। रवि को मनोहर ने गोली मार दी, रेणुका मनोहर को मारना चाहती है, लेकिन रवि जो आखिरी सांस ले रहा है उसे मना करता है। रवि मर जाता है और कहानी समाप्त होती है।
इतिहासकार

इतिहासकार वह है जो इतिहास लिखे।एक इतिहासकार एक ऐसा व्यक्ति है जो अतीत के बारे में अध्ययन और लिखता है, और इसे उस पर एक अधिकार के रूप में माना जाता है। [1] इतिहासकार, मानव जाति से संबंधित पिछले घटनाओं की निरंतर, व्यवस्थित कथा और अनुसंधान से चिंतित हैं; साथ ही समय में सभी इतिहास का अध्ययन।

उदाहरण

इतिहासकार मानते हैं कि कोलम्बस से पहले भी कई लोगों ने अम्रीका को ढूंड निकाला था।
जर्मेनियम(II) क्लोराइड

जर्मेनियम (II) क्लोराइड एक अकार्बनिक यौगिक है।